**Albanija v meni**

**sestra Slavka Cekuta**

***Kaj vam pomeni dom?***

Sprejetost, toplino, gnezdo kamor se rada vračam in hvaležnost za vse kar je, in kar ni, pa še bo.

"Dom je tam, kjer je srce." Je zapisal nekdo. Zame tudi med albanskimi prijatelji.

***Koliko let ste delovali v Albaniji? Kakšne so tam razmere za življenje in kakšne je bilo vaše delo?***

V Albaniji sem živela in delovala enajst let. Moje poslanstvo je bilo med zavrženimi in zapuščenimi otroki v misijonski vasi Oret Fatlume ali Trenutek sreče. Vas je ustanovila Nemška dobrodelna Organizacija Albanienhilfe Weilheim in jo tudi finančno podpirala. Leta 2004 so bili v vasi otroci od 4 do 14 leta starosti in nekaj zaposlenih domačinov. Najprej sem pomagala domačim vzgojiteljem pri njihovem delu. Vodila sem administracijo Organizacije. Pripravljala projekt za Izobraževalni center za dekleta in žene in Dom za dekleta, ki so bila zlorabljena, prodana in izrinjena iz njihovih družin. Od leta 2007 sem skrbela za Dom in Center in pomagala zaposlenim pri njihovem delu. Otrokom in mladim pa sem skupaj s sodelavci želela podariti dom. Izkustvo da so sprejeti, ljubljeni in željeni takšni kot so. Pri vzgojnem delu smo se trudili za celostno vzgojo za življenje.

Pogoji za delo, vsaj v začetku, niso bili lahki. Po več ur na dan smo bili brez elektrike in pitne vode. Težko smo kupili osnovna živila in higienske potrebščine. Še težje pa je bilo urejati potrebno dokumentacijo za normalno delovanje Organizacije. Naše otroke v in mladostnike je bilo težko vključiti v njihov šolski sistem, ker so bili pogosto moteči zaradi trpljenja, ki jih je zaznamovalo.

Z leti se je marsikaj spremenilo na bolje. Danes že Imajo boljšo infrastrukturo, več možnosti za šolanje, boljši socialni sistem in veliko birokracije pri kateri, tak dajejo vtis, se še sami ne znajdejo. Žal malo možnosti za zaposlitev in veliko korupcije.

Albanija je zame lepa in sveta s krvjo mučencev prepojena dežela. Ljudje so delavni, topli, temperamentni in izredno gostoljubni. Njihova kultura je bogata in zgodovinsko zelo zaznamovana. Ima veliko še ne okrnjene narave in naravnih danosti. Kljub revščini so mnogi, predvsem žene, umetniki življenja. Spet drugi utrujeni od življenja in skrbi za preživetje.

***Zakaj toliko Albancev zapušča svojo deželo?***

Mislim, da je vzrokov lahko več. Gotovo pa drži, da se mnogi bojijo revščine, brezposelnosti, korupcije, slabega šolskega sistema in negotovosti v socialnem in zdravstvenem sistemu.

Revni in manj izobraženi gredo po svetu v želji, da bi v tujini našli dobro zaposlitev in z prisluženim denarjem pomagali preživeti sebi in razširjeni družini zgraditi hišo in šolati otroke.

Izobraženi in izobraženci z družinami pogosto odhajajo v tujino bolj načrtno. Želijo svojim otrokom omogočiti dobre možnosti za izobraževanje, varno okolje, socialno in zdravstveno varnost. Še pred odhodom si pridobijo potrebne vize, najdejo stanovanje in načrtujejo možnosti za zaposlitev ali nadaljnjo izobraževanje. Te družine se praviloma ne vrnejo več v domovino. V tujini dobro uspejo in si ustvarijo nov dom.

***Kaj ljudem v Albaniji najbolj pomaga, da se lahko razvijejo, izkopljejo iz revščine?***

Dobra politika brez korupcije, ki bi gradila na dostojanstvu človeka in gradila na vse stranskem razvoju šolstva, pospeševala razvoj gospodarstva in skrbela za delavna mesta. Da bi zopet odkrili vrednote vere in dela. Socialni sistem, ki bi skrbel za vse sloje ljudi, pravično sodstvo in dobre državne zdravstvene ustanove.

***Sedaj delujete v Sloveniji. Kako pomagate Albancem v Sloveniji z vašo izkušnjo Albanije?***

Najprej mogoče to pojasnilo, da je v Sloveniji zelo malo Albancev iz Albanije. Po večini so to Kosovski Albanci, Albanci, ki prihajajo iz Makedoniji ali pa so prišleki iz drugih nekdanjih Jugoslovanskih republik. Z njimi se predvsem srečujem na ŠK Novo mesto kamor prihajajo zaradi stiske v kateri so se znašli. Nekateri potrebujejo po finančno pomoč, spet drugi materialno. Žal mnogi iz med njih ne znajo ali pa je njihovo znanje Slovenskega jezika zelo okrnjeno in zato težko dobro izrazijo svojo stisko. Do sedaj so bili njihovi prevajalci otroci, ki so se v šoli naučili Slovenščine, sedaj pa jim pri sporazumevanju rada priskočim na pomoč. Po prvem presenečenju so veseli, da jih razumem saj tako lažje povejo kaj potrebujejo in zakaj.

***Kakšno je njihovo vključevanje v Slovensko družbo?***

Odvisno od posameznika. Nekateri se vse stransko, spet drugi so zaprti v svoj geto in se tudi po več letih bivanja v Sloveniji se niso uspeli integrirati.

V to skupino spadajo predvsem ženske, ki so brez izobrazbe ali le z nedokončano osnovno šolo. Tudi pri moških izobrazba ni dosti višja. Si pa lažje najdejo zaposlitev in jih delavno okolje na nek način prisili, da se naučijo jezika in vključijo v socialno življenje. Ženske so tu v podrejenem položaju zaradi njihove kulture in odnosa moških do žensk. Pri mlajši generaciji se to spreminja in dobivajo dekleta in žene več možnosti za vključevanje v novo okolje in izobraževanje.

Moški so pri nas prisotni kot podjetniki v gradbeništvu, gostinstvu, predvsem znani po lokalih z burekom, slaščičarstvu, pekarnah in preprodaji sadja in zelenjave. Poznamo jih pod sinonimom »šiptarji«. Albanija dežela SINOV ORLOV - SHQIPERIJA